Id-Direttiva 96/100/KE tal-parlament ewropew u tal-kunsill
tas-17 ta' Frar 1997
li temenda l-Anness tad-Direttiva 93/7/KEE fuq ir-ritorn ta' oġġetti ta' kultura imneħħija b'mod illegali mit-territorju ta' Stat Membru
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidrat it-Trattat li jistabbilixxi l-Komunitajiet Ewropej, u b'mod partikolari l-Artikolu 100 a tiegħu,
Wara li kkunsidrat il-proposta mill-Kummissjoni [1],
Wara li kkunsidrat l-opinjoni tal-Kumitat Ekonomiku u Soċjali [2],
Waqt li mxew b'mod konformi mal-proċeduri stabiliti fl-Artikolu 189b tat-Trattat [3],
Billi skond tradizzjonijiet artistiċi differenti fil-Komunità pitturi bl-akkwarell, gouache u pastelli huma meqjusa b'mod differenti bħala jew pitturi jew tpenġijiet; billi l-Kategorija 4 ta' l-Anness tad-Direttiva Nru 93/7/KEE [4] tinkludi tpinġijiet magħmula għal kollox bl-idejn fuq kull mezz, f'kull materjal, u l-Kategorija 3 tinkuldi stampi u pitturi magħmula għal kollox bl-idejn fuq kull mezz u b'kull materjal; billi t-thresholds finanzjarji li japplikaw għal dawn iż-żewġ kategoriji huma differenti; billi fis-suq intern dan jista' jwassal għal differenzi serji fit-trattament ta' pitturi bl-akkwarell, gouache jew bil-pastell skond l-Istat Membru li jkunu jinsabu fih; billi huwa meħtieġ li tittieħed deċiżjoni għall-iskopijiet tat-tħaddim tad-Direttiva f'liema kategorija għandhom jaqgħu biex ikun assigurat li t-threshold finanzjarja applikata tkun l-istess fil-Komunità kollha;
Billi l-esperjenza turi li l-prezzijiet miġbura minn pitturi bl-akkwarell, gouache jew kuluri pastell għandhom tendenza jkunu ogħla minn dawk miġbura minn tpinġijiet u ħafna anqas minn dawk miġbura minn pitturi taż-żejt jew tempra; billi għaldaqstant jaqbel li wieħed iqiegħed il-pitturi bl-akkwarell, gouache u pastell f'kategorija separata bi threshold ta' 30000 EKU li tassigura li xogħolijiet ta' importanza maġġuri mneħħija illegalment mit-territorju ta' Stat Membru jkunu jistgħu jiġu rritornati,
ADOTTAT DIN ID-DIRETTIVA:
Artikolu 1
L-Anness tad-Direttiva Nru 93/7/KEE huwa emendat kif ġej:
1 fir-ras A:
(a) il-punt 3 għandu jkun mibdul bi:
"3. Stampi u pitturi, minbarra dawk inklużi fil-Kategorija 3A jew 4, magħmula għal kollox bl-idejn fuq kull tip ta' materjal u fi kwalunkwe mezz [5]
(b) il-punt li ġej għandu jiddaħħal:
"3A. Akkwarelli, gouaches u pastelli magħmula għal kollox bl-idejn fuq kull materjal [6]
(ċ) il-punt 4 għandu jkun mibdul b'dan li ġej:
"4. Mużajk ta' kull materjal magħmula għal kollox bl-idejn, minbarra dawk li jaqgħu fil-Kategoriji 1 jew 2, u tpinġijiet b'kull mezz magħmula għal kollox bl-idejn fuq kull materjal [7]
2 fir-ras B:
Il-Kategorija li ġejja għandha tiddaħħal:
"30000
- 3A. (Akkwarelli, gouaches u pastell)".
Artikolu 2
L-Istati Membri għandhom idaħħlu fis-seħħ liġijiet, regolamenti u disposizzjonijiet amministrattivi meħtieġa biex jikkonformaw ma' din id-Direttiva fi żmien sitt xhur mid-data tal-pubblikazzjoni tagħha fl-Official Journal tal-Komunitajiet Ewropej. Huma għandhom jinformaw lill-Kummissjoni dwar dan minnufih:
Meta l-Stati Membri jadottaw dawn il-miżuri, għandu jkun fihom referenza għal din id-Direttiva jew ikollhom magħhom referenza simili fl-okkazzjoni tal-pubblikazzjoni uffiċjali tagħhom. Il-metodi ta' kif issir referenza bħal din għandhom ikunu stabiliti mill-Istati Membri.
Artikolu 3
Din id-Direttiva hija indirizzata lill-Istati Membri.
Magħmul fi Brussel, fis-17 ta' Frar 1997.